b'\n_START_ARTICLE_\nChristian Otto Mohr\n_START_SECTION_\n\xc5\xbdivljenje in delo\n_START_PARAGRAPH_\nMohr se je rodil v dru\xc5\xbeini posestnika. S \xc5\xa1estnajstimi leti se je vpisal na Politehni\xc5\xa1ko \xc5\xa1olo v Hannovru._NEWLINE_Leta 1855 je za\xc4\x8del delati kot in\xc5\xbeenir pri hannovrskih in oldenbur\xc5\xa1kih dr\xc5\xbeavnih \xc5\xbeeleznicah. Skonstruiral je nekaj znanih mostov in med prvimi uporabljal jeklene mostne okvirje in re\xc5\xa1etke._NEWLINE_\xc5\xbde pri delu na \xc5\xbeeleznici se je za\xc4\x8del zanimati za teorije v mehaniki in trdnost. Leta 1867 je postal profesor mehanike na Politehniki v Stuttgartu, leta 1873 pa na Politehniki v Dresdnu. Bil je neposreden in preprost predavatelj. Poleg u\xc4\x8dbenika je objavil ve\xc4\x8d raziskovalnih \xc4\x8dlankov o teoriji struktur in trdnosti materialov._NEWLINE_Leta 1874 je formaliziral zamisel o statisti\xc4\x8dno dolo\xc4\x8deni strukturi._NEWLINE_Navdu\xc5\xa1en je bil nad grafi\xc4\x8dnimi orodji in je razvil metodo za vizualno predstavitev mehanske napetosti v treh razse\xc5\xbenostih, ki jo je pred njim predlagal Culmann. Leta 1882 je razvil znano grafi\xc4\x8dno metodo za analizo napetosti, znano kot Mohrov krog, in jo uporabil za zgodnjo teorijo napetosti na podlagi stri\xc5\xbene napetosti. Razvil je tudi Williot-Mohrov diagram za premike re\xc5\xa1etk in Maxwell-Mohrovo metodo za analizo statisti\xc4\x8dno nedolo\xc4\x8denih struktur. Metoda je uporabna tudi pri dolo\xc4\x8devanju premika vozli\xc5\xa1\xc4\x8d re\xc5\xa1etk in sil, ki delujejo nanje. Maxwell-Mohrova metoda velja tudi kot metoda virtualnih sil za predimenzionirane re\xc5\xa1etke._NEWLINE_V letu 1900 se je upokojil, vendar je v Dresdnu nadaljeval z znanstvenim delom vse do svoje smrti.'